પહેલા જ દિવસે ભરતડકે તેઓ બેઘર બની ગયા. તેમની હાલત દયનીય હતી. સૌ પાડોશી ધર્મ બજાવવા ઉત્સુક હતા એથી જેવું તોડફોડનું કાર્ય પૂરું થયું કે તરત અમે સૌથી પહેલાં સ્લમવાસીઓ માટે પીવાના પાણીની વ્યવસ્થા કરી હતી. એ બાબતે નીલકંઠ વિહાર સોસાયટીના રહેવાસી અમીષ દહિસરિયાએ ‘મિડ-ડે’ને કહ્યું હતું કે ‘રાત પડતાં અમારી સોસાયટીની મહિલાઓએ બટાટાનું શાક અને પાઉંની વ્યવસ્થા કરીને સ્લમવાસીઓને પહોંચાડ્યાં હતાં. આ શુભ કાર્ય પાછળ અમારી સોસાયટીના મેમ્બર આશિત મજેઠિયાનું દિલ અને દિમાગ હતું. બીજા દિવસે સવારે અમે ચા-બિસ્કિટ અને કેકનો નાસ્તો કરાવ્યો હતો. પછી તો સોસાયટીના અન્ય મેમ્બરો ફાળો આપવા આગળ આવ્યા અને અમે સવારના ચા-નાસ્તાથી લઈને રાતના જમવા સુધીની વ્યવસ્થા કરવામાં સફળ રહ્યા હતા.’